CELEX: 32007R1375
Language: fi
Date: 2007-11-23 00:00:00
Title: Komission asetus (EY) N:o 1375/2007, annettu 23 päivänä marraskuuta 2007 , maissitärkkelyksen valmistuksen jätetuotteiden tuonnista Amerikan yhdysvalloista (Kodifioitu toisinto)

24.11.2007   
            
            
               FI
            
            
               Euroopan unionin virallinen lehti
            
            
               L 307/5
            
         
      KOMISSION ASETUS (EY) N:o 1375/2007,
   annettu 23 päivänä marraskuuta 2007,
   maissitärkkelyksen valmistuksen jätetuotteiden tuonnista Amerikan yhdysvalloista
   (Kodifioitu toisinto)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon vilja-alan yhteisestä markkinajärjestelystä 29 päivänä syyskuuta 2003 annetun neuvoston asetuksen (EY) N:o 1784/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Maissitärkkelyksen valmistuksen jätetuotteiden tuonnista Amerikan yhdysvalloista 2 päivänä elokuuta 1994 annettua komission asetusta (EY) N:o 2019/94 (2) on muutettu useita kertoja ja huomattavilta osilta (3). Sen vuoksi olisi selkeyden ja järkeistämisen takia kodifioitava mainittu asetus.
            
         
               (2)
            
            
               GATT-sopimuksessa yhteisö ja Amerikan yhdysvallat sopivat selventävänsä maissitärkkelyksen valmistuksen jätetuotteiden tariffin määritelmän. Yhteisöön tuotaessa nämä tuotteet analysoidaan laboratoriossa, jotta saadaan selville niiden määritelmän mukaisuus. Amerikan yhdysvaltojen maatalousosaston Federal Grain Inspection Service (FGIS) ja Amerikan kosteapuristeteollisuus vakuuttavat, että Amerikan viranomaisten säännöllisessä valvonnassa näiden tuotteiden tuonti Amerikan yhdysvalloista yhteisöön on sovitun määritelmän mukaista.
            
         
               (3)
            
            
               Mukaan liitettävän todistusjärjestelmän perusteella, jolla varmistetaan Amerikan yhdysvalloista tulevan tuonnin määritelmän mukaisuus, olisi jatkettava Amerikan yhdysvalloista tulevien tuontituotteiden, joihin on liitetty edellä mainitut todistukset, tavanomaista valvontaa.
            
         
               (4)
            
            
               Jäsenvaltioiden säännölliset ilmoitukset komissiolle todistustenvaraisten tuontituotteiden määrästä ja arvosta kuuluvat niihin Amerikan yhdysvaltojen kanssa sovittuihin asioihin, joiden avulla voidaan seurata tehokkaammin edellä mainitun sopimuksen soveltamista.
            
         
               (5)
            
            
               Tässä asetuksessa säädetyt toimenpiteet ovat vilja-alan hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Laboratoriotarkastus tehdään sen varmistamiseksi, että Amerikan yhdysvalloista yhteisöön tuotavat CN-koodiin 2309 90 20 luokitellut maissitärkkelyksen valmistuksen jätetuotteet ovat mainitun koodin määritelmän mukaisia sellaisten lähetysten osalta, joihin ei ole liitetty Federal Grain Inspection Service:n (FGIS:n) antamaa todistusta eikä Amerikan kosteapuristeteollisuuden antamaa todistusta, liitteen I mukaisesti.
   2.   Amerikan yhdysvalloista tulevat lähetykset, joihin on liitetty 1 kohdassa tarkoitetut kaksi todistusta, joutuvat tavanomaisiin tuontitarkastuksiin.
   2 artikla
   Ennen kunkin kuukauden loppua jäsenvaltioiden on ilmoitettava komissiolle edellisessä kuussa CN-koodiin 2309 90 20 kuuluvien ja 1 artiklan 1 kohdassa tarkoitettujen soveltuvuustodistusten nojalla tuotujen tuotteiden määrä ja arvo.
   3 artikla
   Kumotaan asetus (EY) N:o 2019/94.
   Viittauksia kumottuun asetukseen pidetään viittauksina tähän asetukseen liitteessä III olevan vastaavuustaulukon mukaisesti.
   4 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä marraskuuta 2007.
      
         
            Komission puolesta
         
         José Manuel BARROSO
         
         
            Puheenjohtaja
         
      
   
   
      (1)  EUVL L 270, 21.10.2003, s. 78. Asetus sellaisena kuin se on viimeksi muutettuna asetuksella (EY) N:o 735/2007 (EUVL L 169, 29.6.2007, s. 6).
   
      (2)  EYVL L 203, 6.8.1994, s. 5. Asetus sellaisena kuin se on viimeksi muutettuna asetuksella (EY) N:o 2060/2002 (EYVL L 317, 21.11.2002, s. 20).
   
      (3)  Katso liite II.
   
      LIITE I
      
         
      
         
      
         
      
         
   
   
      LIITE II
      Kumottu asetus ja luettelo sen muutoksista
      
                  Komission asetus (EY) N:o 2019/94
               
               
                  (EYVL L 203, 6.8.1994, s. 5)
               
            
                  Komission asetus (EY) N:o 396/96
               
               
                  (EYVL L 54, 5.3.1996, s. 22)
               
            
                  Komission asetus (EY) N:o 2060/2002 (1)
                  
               
               
                  (EYVL L 317, 21.11.2002, s. 20).
               
            
         (1)  Asetuksen (EY) N:o 2060/2002 2 artiklan ensimmäisessä alakohdassa säädetään seuraavaa: ”Ennen tämän asetuksen voimaantuloa asetuksen (EY) N:o 2019/94 mukaisesti myönnetyt todistukset ovat edelleen voimassa”.
   
   
      LIITE III
      Vastaavuustaulukko
      
                  Asetus (EY) N:o 2019/94
               
               
                  Tämä asetus
               
            
                  1 artikla
               
               
                  1 artikla
               
            
                  2 artikla
               
               
                  2 artikla
               
            
                  —
               
               
                  3 artikla
               
            
                  3 artikla
               
               
                  4 artikla
               
            
                  Liite
               
               
                  Liite I
               
            
                  —
               
               
                  Liite II
               
            
                  —
               
               
                  Liite III